Cu aceeași politețe academică și cu o argumentație permeabilă la contraargumentele preopinentului, autorul a coborât pe un forum cu nickname-uri și „contribuții” de râsu’-plânsu’ („Gogu Bosorogu”, „Ggigell”, „Grasu”...). Adecvarea la context are aici datele unei aventuri cu un Gentleman rătăcit noaptea pe străzi cu borfași: la adăpostul anonimatului și într-un delir inchizitorial, comentatorii cu nicknames îi cer socoteală autorului, îi dau lecții și-i explică agresiv „cum stau lucrurile”.